*melléklet a …/2017. számú Képv. test.határozathoz*

***Támogatási szerződés önkormányzati közfeladat ellátására***

***Sport-és rendezvényszervezési feladatok***

(tervezet)

***4. számú módosítás***

mely létrejött egyrészről **Kiskőrös Város Önkormányzata** (továbbiakban: Önkormányzat) 6200 Kiskőrös, Petőfi Sándor tér 1., képviseli: Domonyi László polgármester,

másrészről **Kőrösszolg Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság** (továbbiakban: Támogatott) 6200 Kiskőrös, Petőfi Sándor utca 108., cégjegyzékszám: 03-09-128662, adószám: 25286281-2-03, képviseli: Schäffer Tamás András ügyvezető (továbbiakban együttesen: Felek )

között az alulírott helyen és napon, az alábbi feltételek szerint:

**1. Előzmények**

A Felek 128/2015. (XI.25.) sz. képviselő-testületi határozat alapján támogatási szerződést kötöttek sport- és rendezvényszervezési közfeladatok ellátása tárgyában, melyet a 17/2016. (II.24.) sz., az 51/2016. (XII.14.) sz. és a 19/2017. (II.15.) számú képviselő-testületi határozatok alapján módosítottak.

A Képviselő-testület …./2017. (V.24.) számú határozata alapján a támogatási szerződés a következők szerint módosul.

**2. Módosuló rendelkezések**

2.1. A támogatási szerződés tárgya *Sport-és rendezvényszervezési feladatok* helyett az új tárgy *Sport* *feladatok.*

2.2. A támogatási szerződés I.1.) pontjának helyébe az alábbi rendelkezés lép:

*1.) Kiskőrös Város Önkormányzata 128/2015.(XI.25.) számú, az 51/2016. (XII.14.) számú és …./2017. (V.24.) számú határozata alapján a szerződés célja, hogy Kiskőrös Város közigazgatási területén az Önkormányzat törvényben meghatározott alábbi kötelező feladatait a Támogatott a jogszabályi előírások betartásával elvégezze.*

*Kiskőrös Város közigazgatási területén a sport közfeladatokat, valamint az Önkormányzat tulajdonában lévő sport közfeladatok ellátásához kapcsolódó ingatlanok általános üzemeltetési, karbantartási feladatait ellátja.*

2.3. A támogatási szerződés I.2.) pontjának helyébe az alábbi rendelkezés lép:

*2.) A Támogatott vállalja Kiskőrös Város közigazgatási területén:*

*a) városi sportélet koordinálása, ideértve a rendezvényeken való sporthoz kapcsolódó események teljes körű megszervezését és lebonyolítását*

*b) sportszervezési feladatok ellátása (a Művelődési, Közoktatási és Sport Bizottság által jóváhagyott rendezvény-naptárban foglaltak szerint)*

*c) a Képviselő-testületnek a sport területét érintő döntéseinek végrehajtásában való közreműködés*

*d) diák és Ifjúsági sportfeladatok*

*Ide tartozik az óvodai, iskolai, elsősorban tanórán kívüli feladatok köre. (Az iskolai tanórai testnevelés biztosítása az állam feladata.) Továbbá az utánpótlás nevelés menedzselése, segítése, vagyis a jövő bajnokainak neveltetése*

*e) szabadidő sport vagy un. tömegsporttal kapcsolatos feladatok*

*A szabadidő hasznos, egészséges eltöltését, a szórakozást, kikapcsolódást szolgálja a széles néprétegek bekapcsolódását a sportba. A ma divatos streetball, testépítés, zenéstáncos konditornák is, ehhez a kategóriához tartoznak. Az épek és fogyatékosok nem versenyrendszerben történő sporttevékenységével és annak támogatásával, a szabadidősport-rendezvényekkel, programokkal, a szabadidősport-szervezetek támogatásával, a szabadidősport népszerűsítésével kapcsolatos tevékenységekkel, valamint a családok, a nők, az idősek, a hátrányos helyzetűek sportjának támogatásával összefüggő feladatok ellátása.*

*f) versenysport/élsporttal kapcsolatos feladatok*

*A profi sportolók (hivatásos versenyzők, akiknek a fő vagy mellék foglalkozása a sport) tevékenységének támogatása.*

*g) sportlétesítmények működtetése és üzemeltetése: fűtésének biztosítása, közüzemi szolgáltatások biztosításának megszervezése, rovar és rágcsáló irtás, takarításának biztosítása, energia rendszerének karbantartásáról gondoskodni, ivóvíz- és szennyvíz rendszerek karbantartása, villamos hálózatok karbantartása, az épületek általános napi működéshez szükséges karbantartási feladatai, berendezések , tárgyi eszközök karbantartása*

*A Támogatott a közfeladat ellátási tevékenységét különösen a 6200 Kiskőrös, Dózsa György u. 41. 2712/6. hrsz.-ú és 6200 Kiskőrös, Dózsa György út 46/1. 2711 hrsz.-ú ingatlanokon látja el.*

2.4. A támogatási szerződés I.3.) pontjának helyébe az alábbi rendelkezés lép:

*3.) Az Önkormányzat a Támogatott részére a fenti feladat ellátásához 2017. évben 33 209 558,- Ft,- azaz Harminchárommilliókettőszázkilencezer-ötszázötvennyolc forint - általános működési támogatást biztosít a melléklet szerinti megosztásban, amelyet egyenlő részletekben havonta, legkésőbb minden hónap 7. napján átutalással a Támogatott rendelkezésére bocsájt.*

*Az Önkormányzat az adott évi költségvetésének elfogadásáig az előző év havi részleteinek megfelelő összegű támogatást biztosít.*

*A Támogatás összegét a Felek minden év január 20. napjáig felülvizsgálják. A Támogatott a következő évre vonatkozó támogatási igényét a tárgyév október 31. napjáig jelezni köteles az Önkormányzat felé indokolással alátámasztott igényléssel (költségtervvel, amely hosszabb időtartamra is készülhet). A negyedéves beszámolás kiértékelésekor a felek – szükség esetén – korrekciós eljárást kezdeményezhetnek.*

*A támogatási összeg csak a támogatással érintett adott év jelen szerződésben meghatározott tevékenységével kapcsolatosan számolható el. A fel nem használt támogatás összegével az Önkormányzat jogosult a soron következő támogatás összegét csökkenteni.*

*A tárgy évhez kapcsolódó kiadásokra támogatási összeg elhatárolható. A fel nem használt támogatási összeget legkésőbb tárgyévet követő március 31. napjáig a Támogatott köteles visszautalni a támogató Önkormányzat részére.*

*A támogatás mértéke nem haladhatja meg a közszolgáltatás ellátásának nettó költségét, azaz a közszolgáltatás működésével kapcsolatban felmerült költségek és az ezzel összefüggésben keletkezett bevételek különbségét, figyelembe véve a közszolgáltatás ellátásához kapcsolódó sajáttőke-rész alapján várható ésszerű profitot is.*

*A Támogatott a jogosulatlanul igénybe vett támogatás visszafizetési kötelezettségének biztosítékaként vállalja, hogy a támogatási összeg folyósítását megelőzően, a fizetési számlájára vonatkozóan, az Önkormányzat javára szóló beszedési megbízás benyújtására vonatkozó felhatalmazó nyilatkozatot tesz a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt.*

*A támogatási összeget az önkormányzat jogosult módosítani évközben, amennyiben az ellátandó közfeladat mértéke változik, így különösen, ha csökken vagy nő az intézmények száma, csökken vagy nő a telephelyek száma, vagy jogszabály változás miatt a közfeladat nem önkormányzati feladat lesz.*

*Támogatott tevékenységek a kormányzati funkciók, államháztartási szakfeladatok és szak ágazatok osztályozási rendjéről szóló 68/2013. (XII.29.) NGM rendelet alapján a kormányzati funkciók szerinti besorolása:*

|  |  |
| --- | --- |
| *O81030* | *Sportlétesítmények működtetése* |
| *O81043* | *Iskola, diáksport tevékenység* |
| *O81045* | *Szabadidősport tevékenység* |
| *O13360* | *Más szerv részére végzett pénzügyi-gazdálkodási, üzemeltetési, egyéb szolgáltatások* |

2.2. A támogatási szerződés 1. mellékletének helyébe jelen szerződés melléklete lép.

A felek egyebekben a szerződést nem módosítják, annak rendelkezései hatályukban fennállnak. A szerződésmódosítás hatályba lépésének időpontja 2017. június 1. napja.

Szerződő Felek jelen módosítást, mint akaratukkal mindenben megegyezőt elolvasás és közös értelmezés után jóváhagyólag közösen aláírták.

Kiskőrös, 2017. május

Domonyi László Schäffer Tamás András

Polgármester ügyvezető

Támogató Támogatott

ellenjegyezte:

……………………………

Dr. Turán Csaba

Jegyző

Pénzügyileg ellenjegyzem:

Kiskőrös, 2017. május

…………………………

Szlanka Pálné

Pénzügyi osztályvezető

melléklet: Támogatási ütemterv

